**ELŐTERJESZTÉS**

**Körmend Város Önkormányzata Képviselő-testülete 2023. március 30-i ülésére**

**Tárgy: Döntések Körmend Város településrendezési eszközeinek 11. számú módosításával összefüggésben**

Tisztelt Képviselő-testület!

Körmend Város Önkormányzata 5/2023. (II.9.) önkormányzati határozatában rendelkezett arról, hogy a településrendezési eszközöket módosítani kívánja a *Kauz-réti kereskedelmi terület* építési övezetének egységesítése tekintetében.

Ennek érdekében Körmend Város Önkormányzata döntött az Önkormányzat településrendezési eszközeinek felülvizsgálatáról a jelenleg telekalakítási eljárás alatt álló 1920/19 hrsz-ú telek tekintetében, annak érdekében, hogy egyetlen építési övezetbe kerüljön minden, jelenleg az 1895 és az 1920/19 hrsz-on nyilvántartott ingatlanokon létesülő áruház és szolgáltatás. A módosítás konkrét célja, hogy a szóban lévő, Kauz-réti kereskedelmi terület egységesen Gksz-6 tömb építési övezet besorolású legyen. A Képviselő-testület a jelenleg az 1920/19 hrsz-on nyilvántartott ingatlant kiemelt fejlesztési területté nyilvánította a 419/2021. (VII.15.) Korm. rendelet 59.§ (2) bekezdés c) pontja alapján.

A 2/2005. (I. 11.) Korm. rendelet előírásainak megfelelően az Önkormányzat a várható környezeti hatás jelentőségének eldöntése érdekében megkereséssel élt a jogszabályban meghatározott szervek felé. A választ adó Vas Vármegyei Kormányhivatal Állami Főépítészi Iroda, Vas Vármegyei Kormányhivatal Építésügyi és Örökségvédelmi Főosztály, Vas Vármegyei Kormányhivatal Földhivatali Főosztály Földvédelmi és Földmérési Osztály, Vas Vármegyei Kormányhivatal Népegészségügyi Főosztály Közegészségügyi és Járványügyi Osztály, Nyugat-dunántúli Vízügyi Igazgatóság (Országos Vízügyi Főigazgatóság hatáskörében is eljárva), Körmend Város Jegyzője, Őrségi Nemzeti Park Igazgatóság, Vas Vármegyei Kormányhivatal Agrárügyi Főosztály Erdészeti Osztály, Vas Vármegyei Kormányhivatal Agrárügyi Főosztály Növény- és Talajvédelmi Osztály, Szabályozott Tevékenységek Felügyeleti Hatósága, Vas Vármegyei Katasztrófavédelmi Igazgatóság által adott vélemények alapján - nem tartották szükségesnek a környezeti vizsgálat elkészítését – a környezeti vizsgálatot a településrendezési eszközök módosításához nem szükséges elkészíteni. Az előterjesztés készítéséig még nem érkezett vissza minden szakhatóságtól a környezeti hatásvizsgálat szükségessége tekintetében a nyilatkozat, így a Testületi ülésen tudjuk ismertetni a még hiányzó szakhatóságok álláspontját.

A várható környezeti hatás jelentőségének eldöntése című eljáráshoz már beérkezett vélemények figyelembevételével – remélve azt, hogy a még be nem érkezett szakhatóságok sem követelik meg a környezeti hatásvizsgálatot - javaslom, hogy az 5/2023. (II.9.) számú határozatot egészítse ki a Testület akként, hogy a tervezési területet az Önkormányzat a tömbterület valamennyi, Gksz-6 övezetbe tartozó ingatlanjára kiterjeszti.

Kérem a Képviselő-testületet a településrendezési eszközök módosításával kapcsolatos döntések meghozatalára.

**HATÁROZATI JAVASLAT**

Körmend Város Önkormányzata Képviselő-testülete Körmend Város településrendezési eszközeinek 11. számú módosításával összefüggésben a következő határozatot hozza:

1. Körmend Város Önkormányzata a 2/2005. (I. 11.) Korm. rendelet szerint beérkezett vélemények alapján nem készít környezeti vizsgálatot a településrendezési eszközök 11. módosításához.
2. Körmend Város Önkormányzata az 5/2023. (II.9.) számú határozat 1. pontját kiegészíti azzal, hogy az egységes kereskedelmi övezet tervezési területét az Önkormányzat a tömbterület valamennyi Gksz-6 övezetbe tartozó ingatlanjára (1891/3, 1897, 1898, 1895, 1899/3, 1899/4, 1899/5 helyrajzi számú ingatlanokra) kiterjeszti.

Ezzel az 5/2023. (II.9.) számú határozat 1. pontja az alábbiak szerint módosul:

„Körmend város Önkormányzata kezdeményezi az Önkormányzat településrendezési eszközeinek felülvizsgálatát a körmendi 1920/19 hrsz.-ú telek tekintetében, annak érdekében, hogy egyetlen építési övezetbe kerüljön minden, jelenleg az 1895 és az 1920/19 hrsz-on nyilvántartott ingatlanokon létesülő áruház és szolgáltatás. A módosítás konkrét célja, hogy a szóban lévő, Kauz-réti kereskedelmi terület egységesen Gksz-6 tömb építési övezet besorolású legyen. A tervezés végrehajtása és az egyes építési övezetek lehatárolása érdekében a tervezési területet a tömbhöz tartozó 1891/3, 1897, 1898, 1895, 1899/3, 1899/4, 1899/5 hrsz ingatlanjaira kiterjeszti.

1. Körmend Város Önkormányzata Képviselő-testülete az 5/2023. (II.9.) számú határozatának 2. pontját az alábbiak szerint módosítja:

„Körmend Város Önkormányzata az 1. pont szerinti tömbterület 1891/3, 1897, 1898, 1895, 1899/3, 1899/4, 1899/5 helyrajzi számú ingatlanjait kiemelt fejlesztési területté nyilvánítja a 419/2021.(VII.15.) Korm. rendelet 59.§ (2) bekezdés c) pontja alapján.

Körmend, 2023. 03.23.

Bebes István

polgármester